**Татарстан Республикасы Буа районы**

**территориаль сайлау комиссиясе**

**(муниципаль берәмлек сайлау комиссиясе вәкаләтләре белән)**

**КАРАР**

19 ноябрь 2018 ел 7-6

**2018 елның 18 ноябрендә Татарстан Республикасы**

**Буа муниципаль районы**

**Боерган авыл җирлеге территориясендә**

**җирле референдум нәтиҗәләре турында**

«Россия Федерациясе гражданнары сайлау хокукларының һәм референдумда катнашу хокукының төп гарантияләре турында» Федераль законның 70 статьясы, «Җирле референдум турында» Татарстан Республикасы Законының 56 статьясы нигезендә, участок комиссияләренең сайлаулар нәтиҗәләре турында беркетмәләренең беренче экземплярлары мәгълүматлары буенча Татарстан Республикасы Буа муниципаль районы территориаль сайлау комиссиясе (муниципаль берәмлек сайлау комиссиясе) 2018 елның 18 ноябрендә узган җирле референдум нәтиҗәләре турында 2018 елның 19 ноябрендә беркетмә төзеде, аның нигезендә:

Тавыш бирү тәмамлану вакытына референдумда катнашучылар исемлегенә 612 референдумда катнашучы кертелгән, тавыш бирүдә катнашкан референдумда катнашучылар саны – 464, бу муниципаль берәмлек территориясендә референдумда катнашучылар исемлегенә кертелгән референдумда катнашучыларның 75,82% тәшкил итә.

Тавыш бирү нәтиҗәләре буенча референдумда катнашучылар тавышы түбәндәгечә бүленде:

«Әйе» позициясе өчен 448 (96,55 %) референдумда катнашучы тавыш бирде, бу тавыш бирүдә катнашкан референдумда катнашучыларның 50 проценттан күбрәген тәшкил итә; «Юк» позициясе өчен 16 референдумда катнашучы тавыш бирде, бу – 3,45 %.

Әлеге мәгълүматлар нигезендә Татарстан Республикасы Буа районы территориаль сайлау комиссиясе (муниципаль берәмлек сайлау комиссиясе) карар кабул итте:

1. Татарстан Республикасы Буа муниципаль районы Боерган авыл җирлеге территориясендә 2018 елның 18 ноябрендә җирле референдум үткән, референдум нәтиҗәләрен дөрес дип танырга.

2. «Сез, яшәү урыны буенча Татарстан Республикасы Буа муниципаль районы Боерган авыл җирлеге территориясендә теркәлгән, 18 яше тулган, җирле референдумда катнашырга хокукы булган һәр гражданиннан 2019 елда 700 сум суммасында үзара салым кертүгә һәм җыелган акчаларны җирле әһәмияттәге мәсьәләләрне чишүгә юнәлтеп, түбәндәге эшләрне башкаруга ризамы:

- Боерган авыл җирлегендә 1941-1945 елларда Бөек Ватан сугышында һәлак булганнарга һәйкәлне ремонтлау, юлларны ремонтлау, зиратларны төзекләндерү?» мәсьәләсе буенча карар кабул ителгән дип танырга.

3. Җирле референдум нәтиҗәләрен «Байрак» («Знамя», «Ялав») район газетасында бастырып чыгарырга һәм Интернет мәгълүмати-коммуникацион челтәрендә Буа муниципаль районының рәсми сайтында урнаштырырга.

4. Әлеге карарны Татарстан Республикасы муниципаль норматив хокукый актлары регистрына кертү өчен Татарстан Республикасы Буа муниципаль районы Боерган авыл җирлеге башлыгына юлларга.

Татарстан Республикасы

Буа районы территориаль сайлау комиссиясе

(муниципаль берәмлек сайлау комиссиясе)

рәисе Х.К.Габдрахманов

Татарстан Республикасы

Буа районы территориаль сайлау комиссиясе

(муниципаль берәмлек сайлау комиссиясе)

сәркатибе Л.Р.Сафиуллина